OpenLLM-France/wikimedia huggingface dataset:
# Pseudopomita

La pseudopomita és un mineral de la classe dels òxids.

## Característiques

La pseudopomita és un òxid de fórmula química Ca$_{3.5}$[V$^{4+}$₆V$^{5+}$$_9$O$_{37}$(CO₃)]·29H₂O. Va ser aprovada com a espècie vàlida per l'Associació Mineralògica Internacional l'any 2021, sent publicada l'any 2022. Cristal·litza en el sistema triclínic. La seva duresa a l'escala de Mohs és 2.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 76155.

## Formació i jaciments

Va ser descoberta a la mina Blue Streak, situada al districte miner de Bull Canyon, dins el comtat de Montrose (Colorado, Estats Units). Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Pseudopomite» (en anglès). Mindat. [Consulta: 24 maig 2022].
* ↑ Anthony R. Kampf; John M. Hughes; Chi Ma; Joe Marty; Timothy P. Rose «Pomite and pseudopomite, two new carbonate-encapsulating mixed-valence polyoxovanadate minerals». American Mineralogist, 107, 11, 01-11-2022, pàg. 2143–2149. DOI: https://doi.org/10.2138/am-2022-8335 [Consulta: 28 desembre 2022].
# Pseudoprosèxia

La pseudoprosèxia consisteix en un dèficit aparent d'atenció que es produeix en estar aquesta concentrada i focalitzada en un altre aspecte diferent al que se suposa hauria de ser el normal focus d'atenció. No falla, per tant, la capacitat de focalitzar l'atenció, sinó que el subjecte està concentrat en un determinat tema desatenent a tota l'estimulació restant. Aquests quadres apareixen sobretot en la hipocondria (té l'atenció focalitzada en la seva corporalitat) i en el trastorn obsessiu (l'atenció se centra en la idea que constitueix l'objecte de la seva obsessió).

## Referències

* ↑ «¿Qué es la pseudoprosexia en psicopatología? - Psicoguia» (en castellà), 06-05-2024. [Consulta: 25 maig 2024].
* ↑ «Cuáles son los tipos de trastornos de atención» (en castellà). [Consulta: 25 maig 2024].
* ↑ team, the Bitbrain. «What is attention, types and disturbances» (en anglès), 19-09-2018. [Consulta: 25 maig 2024].

## Vegeu també

* Hiperprosèxia
* Hipoprosèxia
# Pseudoquist

Els pseudoquists són com els quists, però no tenen cèl·lules epitelials o endotelials, constituents de la paret. No s'ha de confondre un pseudoquist amb l'anomenada “aparença pseudoquística”, principalment radiogràficament, d'altres lesions, com el quist ossi estàtic de Stafne i el quist ossi aneurismàtic de les mandíbules.
Les tomografies computaritzades (TC) s'utilitzen per a la imatge inicial dels quists i l'ecografia endoscòpica s'utilitzen per diferenciar quists i pseudoquists.
Els símptomes i les complicacions causades pels pseudoquists requereixen cirurgia. El drenatge endoscòpic és un mètode popular i eficaç de tractament de pseudocists.

## Referències

* ↑ Zadik, Yehuda; Aktaş, Alper; Drucker, Scott; Nitzan, Dorrit W. «Aneurysmal bone cyst of mandibular condyle: A case report and review of the literature». Journal of Cranio-Maxillofacial Surgery, vol. 40, 8, 2012, pàg. e243–8. DOI: 10.1016/j.jcms.2011.10.026. PMID: 22118925.
# Pseudoquist pancreàtic

Un pseudoquist pancreàtic és una col·lecció circumscrita de líquids rics en enzims pancreàtics, sang i teixit necròtic, típicament ubicats en la transcavitat dels epiplons. Els pseudoquists pancreàtics solen ser complicacions de la pancreatitis, tot i que en nens sovint es produeixen després d'un trauma abdominal. Els pseudoquists pancreàtics representen aproximadament el 75% de totes les masses pancreàtiques.

## Tractament

El tractament del pseudoquist pancreàtic s'ha d'orientar a evitar qualsevol complicació (1 de cada 10 casos s'infecta). També tendeixen a trencar-se i han demostrat que els quists més grans tenen més probabilitats de ser més simptomàtics, fins i tot necessiten cirurgia. Si no hi ha signes d'infecció, el tractament inicial pot incloure mesures conservadores com el repòs intestinal, la nutrició parenteral i l'observació. Si els símptomes no milloren al cap de 6 setmanes, pot ser adequada la intervenció quirúrgica.
El tipus de procediment quirúrgic, si és necessari, depèn de la ubicació del quist:
* Cistogastrostomia: en aquest procediment quirúrgic es crea una connexió entre la paret posterior de l'estómac i el quist de manera que el quist drena a l'estómac.
* Cistojejunostomia: en aquest procediment es crea una connexió entre el quist i l'intestí prim de manera que el quist fluid dreni a l'intestí prim.
* Cistoduodenostomia: en aquest procediment es crea una connexió entre el duodè (la primera part de l'intestí) i el quist per permetre el drenatge del contingut del quist al duodè. Aquesta tècnica se seol utilitzar quan els pseudoquists es produeixen al cap del pàncrees.

## Referències

* ↑ «Pancreatic pseudocyst». World J. Gastroenterol., 15, 1, 01-01-2009, pàg. 38–47. Arxivat de l'original el 2014-10-12. DOI: 10.3748/wjg.15.38. PMC: 2653285. PMID: 19115466. Arxivat 2014-10-12 a Wayback Machine. «Còpia arxivada». Arxivat de l'original el 2014-10-12. [Consulta: 2 novembre 2020].
* ↑ Beger, Hans G.; Buchler, Markus; Kozarek, Richard; Lerch, Markus; Neoptolemos, John P.; Warshaw, Andrew; Whitcomb, David; Shiratori, Keiko. The Pancreas: An Integrated Textbook of Basic Science, Medicine, and Surgery. John Wiley & Sons, 2009-01-26. ISBN 9781444300130.
* ↑ «Pancreatic pseudocyst Treatment». eMedicine. [Consulta: 11 agost 2015].
* ↑ (eds.), Edward H. Phillips ...; Rosenthal, Raul J. Operative strategies in laparoscopic surgery (en anglès). Berlin [u.a.]: Springer, 1995, p. 136. ISBN 9783540592143 [Consulta: 26 novembre 2017].
* ↑ Hughes, Steven. Operative Techniques in Hepato-Pancreato-Biliary Surgery. Lippincott Williams & Wilkins, 2015-03-26. ISBN 9781496319067.
* ↑ Skandalakis, Lee J.; Skandalakis, John E. Surgical Anatomy and Technique: A Pocket Manual. Springer Science & Business Media, 2013-11-08. ISBN 9781461485636.
* ↑ Scott-Conner, Carol. Scott-Conner & Dawson: Essential Operative Techniques and Anatomy. Lippincott Williams and Wilkins, 2009, p. 455. ISBN 978-1-4511-5172-5.
# Principal (Cap Verd)

Principal (crioll capverdià Principal) és una vila al nord de l'illa de Santiago a l'arxipèlag de Cap Verd. En 2010 tenia 1.193 habitants. Està situada entre muntanyes, uns 3 kilòmetres al nord del cim de la Serra da Malagueta i 9 km a l'oest de Calheta de São Miguel, l'assentament es troba al costat del Parc Natural. L'assentament rep el nom de la Ribeira Principal, un rierol proper que té uns 10-15 quilòmetres de longitud i que flueix predominantment al nord-est.

## Vegeu també

* Llista de nuclis de població de Cap Verd
Viccionari
# Principal

Principal fou un mitjà de comunicació en línia gratuït fundat l'octubre de 2022 i tancat el 2023, que publicà continguts en català i castellà. Formà part del grup de 8tv i el seu director inicial fou Saül Gordillo. El projecte incorporà dos verticals independents, un sobre esports i un altre sobre televisió i informació del cor, i compartí col·laboradors amb el seu projecte matriu de 8tv.

## Història

Després de dirigir Catalunya Ràdio, l'estiu de 2022 Saül Gordillo s'incorporà com a director d'estratègia a 8tv, mitjà en mans del grup de comunicació de l'empresari Nicola Pedrazzoli, qui li proposa fer un nou digital. Per fer-ho, el projecte s'inspirà en la plataforma estatunidenca Axios, amb continguts conceptualitzats per ser consumits des de dispositius mòbils, i prengué el seu nom del Principal dels edificis modernistes de l'Eixample de Barcelona. Finalment, el mitjà naixé l'octubre del 2022, en el marc del 5è aniversari del referèndum sobre la independència de Catalunya.

## Referències

* 1 2 Press, Europa. «El grupo 8tv lanzará este sábado el diario digital 'Principal', dirigido por Saül Gordillo», 30-09-2022. [Consulta: 16 novembre 2022].
* ↑ «El nou mitjà digital de 8tv ‘Principal’ vol ser “innovador” amb un format que “no existeix” a l’Estat» (en castellà). La Vanguardia, 07-09-2022. Arxivat de l'original el 2022-11-16. [Consulta: 16 novembre 2022].
* ↑ Gutiérrez, Àlex. «Nicola Pedrazzoli: “La nostra única línia editorial és treure 8TV de les pèrdues que pateix des del primer dia”». Diari Ara, 04-11-2022. [Consulta: 16 novembre 2022].
* 1 2 Miró, Quim. «Saül Gordillo: “Era impossible desbancar RAC1 sense que la Corporació estigués a favor meu”». Comunicació21, 21-10-2022. [Consulta: 16 novembre 2022].
# Cucut barrat

El cucut barrat (Cacomantis sonneratii) és una espècie d'ocell de la família dels cucúlids (Cuculidae) que habita boscos, matoll i terres de conreu d'Àsia meridional, des del nord-est del Pakistan, l'Índia, Bangladesh i sud de la Xina, cap al sud, a Sri-Lanka, Sud-est asiàtic, Sumatra, Borneo, Java i Palawan, a les Filipines.
# Juan José Soriano y Pradas

Juan José Soriano y Pradas (Requena, 1824 - València, 1898) fou un advocat i polític valencià. Fill d'un notari d'ideologia liberal, es llicencià en dret a la Universitat de València el 1845. Juntament amb José Antonio Guerrero Ludeña, fou un dels impulsors del Partit Republicà Democràtic Federal.
Durant la revolució de 1868 fou secretari de la Junta Revolucionària a València i regidor de l'ajuntament de València. El 1873 fou nomenat governador civil de la província de Logronyo, però renuncià al càrrec quan fou elegit diputat pel districte de Requena a les eleccions generals espanyoles de 1873. Després de la restauració borbònica fou un dels artífex de la reconstitució del Partit Republicà Federal al País Valencià, del que en fou president del Directori General fins a la seva mort.

## Fonts

* Biografies de polítics valencians Arxivat 2009-09-20 a Wayback Machine.
* Fitxa del Congrés dels Diputats (castellà)
# Luiz Bueno

Luiz Pereira Bueno, també conegut com a Luiz Bueno (São Paulo, 16 de gener de 1937 - Atibaia, 8 de febrer de 2011), va ser un pilot de curses automobilístiques brasiler que va arribar a disputar curses de Fórmula 1.

## A la F1

Luiz Bueno va debutar a la segona cursa de la temporada 1973 (la 24a temporada de la història) del campionat del món de la Fórmula 1, disputant l'11 de febrer del 1973 el GP de Brasil al circuit de Interlagos.
Va participar en una única cursa puntuable pel campionat de la F1 aconseguint un dotzè lloc a la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1973 | Team Surtees | Surtees | Cosworth | ARG | BRA 12 | SUD | ESP | BEL | MON | SUE | FRA | GBR | HOL | ALE | AUT | ITA | CAN | USA | - | 0 |
| Font: |||||||||||||||||||||

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |

## Referències

* ↑ «1972 Brazilian Grand Prix». . MotorSport [Consulta: 13 novembre 2017].
* ↑ «Brazilian GP (March 31st)». . MotorSport, 01-05-1972 [Consulta: 13 novembre 2017].
* ↑ Death notice (Portuguese) Arxivat 2011-07-06 a Wayback Machine.
* ↑ Small, Steve. The Guinness Complete Grand Prix Who's Who. Guinness, 1994, p. 87. ISBN 0851127029.
# Tarif ibn Màlik

Tarif ibn Màlik o Tarif ibn Mal·luk (en àrab طريف بن مالك o طريف بن ملوك, Tarīf b. Mālik o Tarīf b. Mal·luk) (segles VII-VIII), oficial amazic, mawla del valí d'Ifríqiya Mussa ibn Nussayr.
Per orde del governador de Tànger, Tàriq ibn Ziyad, el 710 va realitzar una expedició de reconeixement de les costes meridionals de la península Ibèrica, desembarcant a Tarifa i fent una algara per la regió d'al-Jazira al-Khadrà (Algesires). A la seua tornada, amb copiós botí, desapareix de les fonts històriques.
# Talp romà

El talp romà (Talpa romana) és una espècie de mamífer de la família dels tàlpids. És endèmic del centre i sud d'Itàlia, ja que les úniques observacions fora d'aquesta àrea (a la Provença) no han pogut ser confirmades.
Té la mateixa mida que Talpa europaea i els ulls coberts per una membrana.
Habita en boscos, pastures i camps. És parapàtric amb el molt més estès Talpa europaea (o sigui, les seves àrees de distribució es toquen però no se superposen), i està més adaptat a la manca d'aigua que aquest. S'enfronta a la manca de recursos que suposa l'estiu mediterrani reduint l'activitat en aquesta època de l'any.

## Referències

* ↑ Amori, G. 2008. Talpa romana. The IUCN Red List of Threatened Species. Version 2014.2. <www.iucnredlist.org>. Consultat el 6 de setembre de 2014.
* 1 2 Aulangier et al.. Guía de los mamíferos de Europa, del norte de África y de Oriente Medio. Bellaterra: Lynx edicions, 2009, pag. 64. ISBN 978-84-96553-52-1.
Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Cucut becllarg

El cucut becllarg (Chalcites megarhynchus) és una espècie d'ocell de la família dels cucúlids (Cuculidae) que sovint s'ha inclòs al monospecífic gènere Rhamphomantis. Habita la selva humida d'alguns indrets de Nova Guinea, illes Raja Ampat i illes Aru.
# Talpa aquitania

Talpa aquitania és una espècie d'eulipotifle de la família dels tàlpids. Viu a la part de França que es troba al sud del Loira, així com Catalunya i altres parts del nord d'Espanya. Té una llargada de cap a gropa de 117–192 mm, la cua de 19–38 mm i un pes de 47–147 g. El seu nom específic, aquitania, es refereix a la província romana de Gàl·lia Aquitània. Com que fou descoberta fa poc, encara no se n'ha avaluat l'estat de conservació.

## Referències

* ↑ Nicolas, Violaine; Martinez-Vargas, Jessica; Hugot, Jean-Pierre «Preliminary note: Talpa aquitania nov. sp. (Talpidae, Soricomorpha) a new mole species from southwest France and north Spain» (en anglès). Bulletin de l'Académie Vétérinaire de France, 4, 2016, pàg. 329. DOI: 10.4267/2042/58283. ISSN: 2259-2385.
# No t'hi amoïnis, ja pensarem en algun títol

No t'hi amoïnis, ja pensarem en algun títol (títol original en anglès: Don't Worry, We'll Think of a Title) és una pel·lícula estatunidenca dirigida per Harmon Jones, estrenada el 1966. Ha estat doblada al català.

## Argument

Un cuiner i una cambrera, maldestres tots dos, perden el seu treball. Ajudaran llavors un amic a portar una llibreria, però es troben enfrontats a un espia rus a la recerca d'un cosmonauta que ha desertat.

## Repartiment

* Morey Amsterdam: Charlie Yuckapuck
* Rose Marie: Annie
* Richard Deacon: M. Travis
* Henry Corden: el Professor Lerowski
* Michael Ford: Jim Holliston
* Jack Heller: M. Big
* Tim Herbert: Seed / Samu
* Carmen Phillips: Olga
* January Jones: Magda Anders
* Nick Adams

## Referències

* ↑ esadir.cat. No t’hi amoïnis, ja pensarem en algun títol. esadir.cat.
* ↑ «Don't Worry, We’ll Think of a Title». ‘‘The New York Times'’.
# Punt e Mes

Punt e Mes és un vermut italià creat l'any 1870 a Torí. És una barreja de vermut negre i elixir de quina.
El nom deriva del piemontès 'n pont e mes (AFI [əŋ punt e mɛz]), que literalment significa «un punt i mig», és a dir, un punt de dolçor i mig d'amargor (quina). Punt e Mes s'utilitza en l'elaboració de diversos còctels que contenen vermut, com ara el Negroni, l'Americano, el Milano Torino o el Manhattan.

## Referències

* ↑ Bianchi, Cesare. Piazza Castello. Famija Turinèisa.
* ↑ «Il Vermouth di Torino e il Punt e Mes | Storie di Torino», 16-05-2015. Arxivat de l'original el 2015-05-16. [Consulta: 16 agost 2023].
* ↑ «Cocktail» (en italià). [Consulta: 16 agost 2023].
# Club Baloncesto Collado Villalba

El Club Baloncesto Collado Villalba fou un club de basquetbol espanyol de la ciutat de Collado Villalba. El club va vestir amb uniforme groc o blau.
El club va ser fundat l'any 1970. L'any 1984 el club comprà la plaça de l'Atlètic de Madrid, que havia pujat a l'ACB i va haver de renunciar per problemes econòmics. Durant els anys a la lliga ACB s'anomenà per patrocini Bancobao Villalba i BBV Villalba. La temporada 1990-91 l'Atlètic de Madrid de Jesús Gil y Gil desembarcà en el club convertint-lo en secció amb el nom Atlético de Madrid Villalba. Malgrat haver format un bon equip, amb jugadors com Walter Berry i Shelton Jones, que aconseguí classificar-se pels play-offs pel títol, quan acabà la temporada sorgiren problemes entre l'Altètic i el batlle de Villalba, que provocà que es desfés la fusió, retornant el CB Collado Villaba, que es mantingué una temporada més a l'ACB fins desaparèixer per problemes econòmics l'any 1992.

## Referències

* 1 2 «El equipo de la sierra». theflagrants.com, 01-08-2015. Arxivat de l'original el 2 de novembre 2022. [Consulta: 1r novembre 2022].
* ↑ «Lliga 88-89». Mundo Deportivo, 15-10-1988. [Consulta: 1r novembre 2022].
* ↑ «Lliga 89-90». Mundo Deportivo, 19-09-1989. [Consulta: 1r novembre 2022].
* ↑ «Bancobao». Mundo Deportivo, 24-09-1987. [Consulta: 1r novembre 2022].
* ↑ «Història». ubvillalba.es. [Consulta: 1r novembre 2022].
# Teatre Argentina

El Teatre Argentina (en italià: Teatro Argentina) és un teatre d'òpera que es troba a Largo di Torre Argentina, una plaça de Roma, Itàlia. És un dels teatres més antics de Roma, i va ser inaugurat el 31 de gener de 1732 amb Berenice per Domenico Sarro. Està construït sobre una part de la secció cúria del Teatre de Pompei. Aquesta era la ubicació de l'assassinat de Juli Cèsar.
Va ser encarregat (construït) per la família Sforza Cesarini i dissenyat per l'arquitecte Gerolamo Theodoli amb l'auditori s'estableix en la tradicional forma de ferradura. L'interior del teatre es construeix de fusta amb sis nivells de caixes que caracteritzen el disseny, i s'ha restaurat moltes vegades.
Al segle xix, les estrenes de moltes òperes notables van tenir lloc al teatre, incloent El barber de Sevilla de Rossini el 20 de febrer de 1816, així com I due Foscari i La battaglia di Legnano de Verdi, el 3 novembre de 1844 i el 27 de gener de 1849, respectivament.
De 1919 a 1944, es van presentar més propostes musicals que els dramàtics, encara que el teatre es va estrenar obres de Luigi Pirandello, Henrik Ibsen i Gorki durant aquest temps.A més, una sèrie d'òperes es va presentar en l'hivern de 1944-1945 en honor de les tropes nord-americanes i britàniques. El teatre es va convertir en la seu de la companyia Teatre Stabile de Roma el 1994, actualment dirigida per Mario Martone.Ofereix una varietat de programes, alguns són de grans produccions, encara que més jugades que la música o l'òpera es presenten avui.
A la novel·la El Comte de Montecristo d'Alexandre Dumas el Teatre Argentina va ser l'escenari d'una escena important durant una representació de Parisina d'Este de Gaetano Donizetti.

## Referències

* 1 2 Plantamura, 1996, p. 10.

## Bibliografia

* Plantamura, Carol. The Opera Lover's Guide to Europe (en anglès). Citadel Press, 1996. ISBN 0-8065-1842-1.

## Enllaços externs

* Teatre Argentina - Lloc web oficial (anglès)
# Bal al-Makam

Bal al-Makam (باب المقام) és una pel·lícula franco-siriana, biogràfica i històrica, produïda per Al-Sharq Establishment for Production and Distribution; dirigida i guionada pel director Mohammad Malas el 2005.

## Argument

Imane, de 35 anys, és apassionada per la música, i especialment fanàtica de la cantant Oum Kalthoum, Imane taral·lareja i reprèn les seves cançons. És una mestressa de casa de 35 anys, està casada i té tres fills, a més del seu nebot, Jumana, que està en una presó militar. Ella viu amb el seu espòs Adnan a Alep, que combina dos treballs. De sobte s'adona que han passat deu anys des que es va casar, durant la qual ha fet poc més a cuidar al seu espòs i als seus tres fills. El seu apassionament per la música, no es condició perquè és una dona siriana; i, es veu molt malament als ulls dels homes perquè només és respectable en silenci. Ella sent una onada d'amor: pel seu espòs, pels seus fills, pels seus pares, pels seus germans. El seu espòs està encantat amb la transformació de la seva esposa i encoratja la seva nova passió. Els seus germans, no obstant això, pensen que s'ha tornat boja: escolta música, canta i sembla consumida per la passió. Podria estar veient a un altre home? Decideixen seguir-la ...Així, la seva família decideix posar-la fi...

## Repartiment

* Salwa Jamil com a 'Imane.
* Naceur Ouerdiani com a Abou Sobhi.
* Oussama Sayed Youssef com a Adnan.
* Mahmoud Hamed Abou com a Rachid.
* Houda Rokbi com a Om Rachid.
* Yara Chakra com a Joumana.
* Kamel Jaber com a Jamil.
* Ghassen Dhahabi com a Yahia.
* Ahmed Fateh Jaddou com a Sobhi.
* Houssein Chibane com a Bakri.
* Sondes El Hassan com a Rabia.
* Mohamad El Hebe com a Abdelnasser.
* Hasmik Kyoumejiane com a Madame Badyâa.
* Oumaya Malas com a Ghada.
* Raja Kotrach com a Souad.

## Premis

* Festival Internacional de Cinema de Marràqueix - Premi Especial del Jurat, 2005.
* XXVI edició de la Mostra de València -Premi Pierre Kast al millor guió

## Referències

* 1 2 «الفيلم السوري: باب المقام‎; Syrian Film: Bab Al Maqam» (en anglès). 7 Iber, 2014. [Consulta: 13 novembre 2017].
* ↑ O. Hind. L'Expression. «"Je suis un cinéaste libre et indépendant..."» (en francès). DJazairess, 01-08-2016. [Consulta: 13 novembre 2017].
* ↑ La Tribune. «Des professionnels pour composer les jurys» (en francès). DJazairess, 23-07-2016. [Consulta: 13 novembre 2017]. «El director sirio Mohammad Malas que tiene en su haber, varias películas en particular Soullèm ila Dimachq (una escala para Damasco) en 2013 y Bab al-maqam en 2005, además de varias distinciones y tributos en muchos países árabes y europeos.»
* ↑ «Passion» (en anglès), 2017. [Consulta: 13 novembre 2017]. «Amine es una mujer siria cuya pasión por la música, se convierte en su caída. En la sociedad islámica tradicional, una mujer respetable equivale a una mujer silenciosa, pero Amine se niega a cumplir con tales reglas. En lugar de vivir en deshonra, su propia familia decide deshacerse de ella.»
* ↑ El cine macedonio gana por primera vez la Mostra de València con un filme sobre el terror estalinista, El País, 21 d'octubre de 2005

## Enllaços externs

* Tráiler de Escalera a Damasco a YouTube
# Tarigidia

Tarigidia és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Tarigidia aequiglumis
# Navarrencs

Navarrencs (en francès Navarrenx) és una comuna francesa, situada al departament dels Pirineus Atlàntics i a la regió de la Nova Aquitània.
En aquesta comuna hi ha una bastida al costat del riu Gave d'Oloron, construïda en 1316 per Fabrici Siciliano a instàncies dels reis de Navarra. És la primera en el seu gènere en l'actual territori francès. Es va estructurar al voltant d'una via principal del Camí de Santiago. Va pertànyer a l'antiga província francesa de Bearn.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 445 | 1 186 | 1 261 | 1 385 | 1 533 | 1 574 | 1 814 | 1 922 | 1 770 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 551 | 1 636 | 1 553 | 1 348 | 1 300 | 1 395 | 1 430 | 1 383 | 1 271 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 288 | 1 325 | 1 302 | 1 094 | 1 088 | 1 021 | 1 057 | 1 096 | 1 061 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 070 | 1 064 | 1 146 | 1 160 | 1 036 | 1 133 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2001 | Joseph Sarrat | UDF |
| 2001- | Jean Baucou | Divers droite |

## Agermanaments

* Sádaba
* Rheinstetten

## Bibliografia

* Sagredo, Iñaki. Navarra, castillos que defendieron el reino. Pamplona: Pamiela, 2006. ISBN 84-7681-477-1.

## Referències

* ↑ «Toponímia occitana». Arxivat de l'original el 2012-01-18. [Consulta: 13 desembre 2010].